
RAPORT DE SPECIALITATE
Proiect de hotărâre privind aprobarea bugetului de venituri şi cheltuieli pentru anul 2018 al SC Compania Locală de Termoficare Colterm SA
Având în vedere Expunerea de motive nr. SC2018-			/		 a Primarului Municipiului Timişoara şi Proiectul de hotărâre privind aprobarea bugetului de venituri şi cheltuieli pentru anul 2018 al SC Compania Locală de Termoficare Colterm SA,

           Facem următoarele precizări:
S.C. Compania Locală de Termoficare Colterm S.A. solicită, prin adresa nr. 9726/25.04.2018 înregistrată la Primăria Municipiului Timişoara cu nr. RE2018-000919/25.04.2018, aprobarea bugetului de venituri şi cheltuieli pentru anul 2018.
La stabilirea bugetului de venituri şi cheltuieli s-au avut în vedere realizările preliminate ale anului 2017. Bugetul de venituri şi cheltuieli pentru anul 2018 a fost întocmit în conformitate cu Ordinul nr. 3145/05.12.2017 privind aprobarea formatului şi structurii bugetului de venituri şi cheltuieli, precum şi a anexelor de fundamentare ale acestuia.
Bugetul de venituri şi cheltuieli pentru anul 2018 a fost aprobat prin Hotărârea Consiliului de Administraţie al Companiei Locale de Termoficare Colterm S.A. nr. 11/26.01.2018 şi prin Hotărârea Adunării Generale a Acţionarilor CLT „Colterm” S.A. Timişoara nr. 5/22.03.2018.
În bugetul de venituri şi cheltuieli pentru anul 2018 s-a prevăzut un profit de 0,112 milioane lei. Pentru anul 2018 s-a folosit un preţ de 334,86 lei/Gcal (fără TVA), fiind preţul local de producere, transport, distribuţie şi furnizare a energiei termice livrate de către CLT Colterm S.A, aprobat prin HCL nr. 392/17.10.2017. Preţul aprobat de facturare pentru populaţie este de 203,36 lei/Gcal (fără TVA).
Se estimează că veniturile din vânzarea de energie electrică vor fi de 6,28 milioane lei, iar veniturile din vânzarea energiei termice livrate populaţiei şi agenţilor economici vor fi de 119,8 milioane lei. Din alte activităţi se preconizează că se vor obţine aproximativ 14,1 milioane lei.
S-a avut în vedere vânzarea a 507.091 Gcal energie termică (către populaţie, agenţi economici şi indstituţii) şi a 22.410 Gcal către punctele industriale, precum şi vânzarea a 33.578 MWh energie electrică.
Pentru anul 2018 se preconizează consumul a 336.876 tone cărbune şi 45.865 mii Smc gaz, care vor costa 99,4 milioane lei.
 Energia electrică şi apa necesară vor costa 12,5 milioane lei (4,3 milioane lei cheltuieli cu apa şi 8,2 milioane lei cheltuieli cu energia electrică); reparaţiile ce se vor realiza atât în regie proprie cât şi cu terţii vor fi de 4,1 milioane lei.
În ceea ce priveşte cheltuielile cu personalul, ca urmare a aplicării prevederilor OG 79/2017 – modificarea cotelor contribuţiilor aferente salariilor, s-a renegociat grila de salarizare cu sindicatele societăţii; conform calculelor, s-a planificat suma de 48,7 milioane lei. Valoarea contribuţiilor unităţii (reprezentând contribuţia asiguratorie pentru muncă 2,25% şi vărsămintele la fondul pentru handicapaţi) va fi de 1,62 milioane lei.
Precizăm faptul că nu sunt menţionate în bugetul de venituri şi cheltuieli (conform principiului prudenţei) pierderile induse, în sumă totală de 34.388.604 lei, aprobate prin HCL nr. 473/06.11.2015 (suma de 27.046.267 lei) şi prin HCL nr. 125/18.10.2016 (suma de 7.342.337 lei) şi nici pierderile induse aferente anului 2016, în sumă de 10.698.606 lei, aprobate prin Hotărârea Consiliului de Administraţie nr. 44/12.06.2017.






Tototadă, facem precizarea că la rezultatul preliminat al anului 2017 au fost luate în considerare:
- cheltuieli pentru certificatele EUA aferente anului 2017 în valoare de 8 milioane lei (250.000 certificate la un preţ estimat de 8 euro/certificat, la un curs de 4,6 lei/euro);
- pierderi tehnologice induse estimate la acelaşi nivel ca pierderile calculate pentru anul  2016 (16,9 milioane lei).
Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură,ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;
	Având în vedere solicitarea SC Compania Locală de Termoficare Colterm SA cu nr. RE2018-000919/25.04.2018, privind aprobarea bugetului de venituri şi cheltuieli pentru anul 2018, însoţită de anexele de fundamentare;
	Având în vedere Hotărârea Consiliului de Administraţie al  SC Compania Locală  de Termoficare Colterm SA nr. 11/26.01.2018  privind aprobarea bugetului de venituri şi cheltuieli pentru anul 2018;
            Având în vedere Hotărârea Adunării Generale a Acţionarilor Companiei Locale de Termoficare Colterm SA nr.5 din 22.03.2018;
	Având în vedere prevederile Ordonanţei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;
	Având în vedere prevederile  Ordinului Ministrului Finanţelor nr. 20/07.01.2016 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia;
	Având în vedere prevederile Legii nr. 2/2018 a bugetului de stat pe anul 2018;
	În temeiul art.4 alin. (1) lit. c) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;
	În conformitate cu vedere prevederile art. 36, alin. (2), lit. a) şi  d) şi alin. (3) lit. c) din Legea nr. 215/2001 privind administraţia publică locală, republicată şi modificată;
	În temeiul art. 45 din Legea nr. 215/2001 privind administraţia publică locală, republicată şi modificată;
Având în vedere cele menţionate anterior, apreciem că proiectul de hotărâre privind aprobarea bugetului de venituri şi cheltuieli pentru anul 2018 al SC Compania Locală de Termoficare Colterm SA îndeplineşte condiţiile pentru a fi supus dezbaterii şi aprobării plenului consiliului local.

